**Zápisnica**

**z riadneho zasadnutia OZ v Šemši dňa 20.02.2015**

**Prítomní:** podľa prezenčnej listiny

**NÁVRH PROGRAMU:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení
4. Kontrola čerpania rozpočtu za rok 2014
5. Plán hlavných úloh na roky 2014-2018
6. Žiadosť ZŠ
7. Žiadosť p. Doro
8. Rozšírenie MŠ
9. W-control
10. Rôzne
11. Záver

**SCHVÁLENÝ PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení
4. Kontrola čerpania rozpočtu za rok 2014
5. Plán hlavných úloh na roky 2014-2018
6. Žiadosť ZŠ
7. Žiadosť p. Doro
8. Rozšírenie MŠ
9. W-control
10. Rôzne - knihovník
* cenník prenájom priestorov OcÚ
1. Záver

**K bodu č. 1**

Zasadnutie OZ otvoril a viedol p. Lukáč, starosta obce. Konštatoval, že prítomní sú siedmi poslanci a OZ je uznášania schopné.

**K bodu č. 2:**

Návrh programu zasadnutia bol poslancom spolu s pozvánkou zaslaný elektronickou poštou. Starosta navrhol doplniť do programu body -  prepracovanie cenníka na prenájom priestorov OcÚ a určenie nového knihovníka v obecnej knižnici. Za navrhnutú zmenu hlasovali všetci poslanci. Za overovateľov zápisnice starosta určil p. Ing. Cimermana, MBA a p. Kövéra, za zapisovateľku p. Vargovú Lukáčovú. **Hlasovanie č. 1**

**K bodu č.3:**

Starosta obce konštatoval, že na ostatnom zasadnutí zastupiteľstva neboli prijaté uznesenia, ktorých plnenie je potrebné kontrolovať. **Hlasovanie č.2**

**K bodu č. 4:**

Čerpanie rozpočtu za rok 2014 dostali poslanci elektronickou formou spolu s pozvánkou na zasadnutie. Starosta požiadal o vyjadrenie k čerpaniu rozpočtu najprv predsedukomisie na ochranu verejného záujmu, sociálnych vecí a financií RNDr. Lacka Vladimíra, PhD.. Komisia na stretnutí dňa 13.2.2015 vzala na vedomie predmetné čerpanie rozpočtu za rok 2014, nakoľko všetky jeho úpravy – rozpočtové opatrenia boli schvaľované v priebehu roka Obecným zastupiteľstvom v Šemši. K čerpaniu rozpočtu nemali ani poslanci žiadne výhrady, námietky a komentáre. **Hlasovanie č.3**

**K bodu č.5:**

Návrh Plánu hlavných úloh Obecného zastupiteľstva v Šemši na roky 2014-2018 bol poslancom zaslaný elektronickou poštou. Návrhy na doplnenie boli dopracované v priebehu rokovania a to nasledovne. V bode 3 školstvo – vypustený bod obnovy PC učebne v ZŠ Šemša. Tento bod navrhol vyškrtnúť starosta z dôvodu, že je finančne neúnosné, aby obec v tejto oblasti nahradzovala úlohu štátu. V tom istom bode 3 zmeniť rozšírenie priestorov MŠ – nemusí sa jednať o prístavbu, alternatíva je prestavba, ktorá zabezpečí zväčšenie kapacity MŠ. V bode 5 doplniť odvedenie spodných vôd na cintoríne (drenáž) a skrášlenie prostredia – gaštanová alej. V bode 6 doplniť – vybudovanie pódia resp. amfiteátra, údržbu budovy ČOV, vybudovanie oplotenia areálu MŠ a ZŠ, vybudovanie pamätníka pre padlých v I. a II. svetovej vojne a zavedenie názvov ulíc v obci. Poslanec p. Ing. Cimerman, MBA navrhol riešenie problému s biologicky rozložiteľným odpadom – konáre, lístie, tráva hlavne teraz v nadchádzajúcom jarnom období. Starosta poslancov oboznámil, že obec nemá pozemok na vytvorenie vlastného kompostoviska. Dodal, že v zmysle VZN č. 2/2012 zo dňa 15.12.2012 je pôvodca odpadu povinný biologicky rozložiteľný odpad kompostovať na vlastnom pozemku. Pripustil však možnosť zaoberať sa týmto problémom. Do úvahy by pripadala možnosť, aby sa takýto odpad združoval v areáli ČOV (tak ako nadrozmerný odpad) v stanovenom dni a čase. Drvenie konárov by bolo možné zabezpečiť v spolupráci s Pozemkovým spoločenstvom Urbariát Šemša – zapožičanie veľkého drviča.Technické a praktické zabezpečenie sa však už bližšie nerozvádzalo. Poslanci schvaľovali plán úloh.

**Hlasovanie č. 4**

**K bodu č.6:**

V tomto bode rokovania sa poslanci zaoberali žiadosťou riaditeľky školy – Mgr. Márie Novotnej o poskytnutie finančných prostriedkov pri organizovaní Školy v prírode. Predmetnou žiadosťou sa zaoberala aj komisia na ochranu verejného záujmu, sociálnych vecí a financií na zasadnutí dňa 13.2.2015. Predseda komisie RNDr. Lacko Vladimír, PhD. prečítal zápisnicu z rokovania, kde komisia odporúča poslancom OZ žiadosť o finančné prostriedky vo výške 210 € schváliť. Poslanci túto žiadosť schválili, podmienkou je však využitie finančných prostriedkov výlučne na dopravu a aktivity uvedené v žiadosti, nevyčerpané prostriedky je potrebné vrátiť do pokladne obce. **Hlasovanie č. 5**

**K bodu č.7:**

V tomto bode rokovania poslanci diskutovali ohľadom žiadosti p. Dora o čiastočnú zmenu územného plánu obce. Zmena by sa dotýkala parcely č. 750/7 zapísanej na LV č. 896. Predseda komisie na ochranu verejného záujmu, sociálnych vecí a financií RNDr. Lacko Vladimír, PhD. prečítal zápisnicu z rokovania komisie dňa 13.2.2015, ktorého sa zúčastnil aj p. Doro. Komisia navrhuje vydanie predbežného súhlasu s čiastočnou zmenou územného plánu obce podľa žiadosti, nakoľko sa p. Doro zaviazal znášať náklady na zmenu územného plánu. Starosta upozornil, že celý pozemok bol v procese schvaľovania ÚP definanovaný ako priemyselná zóna, je tam prierez ochranných pásiem - ochranné pásmo cintorína, cesty II. a III. triedy, čo môže byť v budúcnosti problém. Nakoľko už teraz v danom priestore stojí budova určená na priemyselné účely, v prípade výstavby rodinného domu v jej okolí sa môžu vyskytnúť sťažnosti na hluk, prašnosť a pod. Ohľadom predmetnej žiadosti p. Dora poslanci viedli diskusiu. Nakoniec poslanci žiadosť schválili v pomere štyria za a traja sa zdržali hlasovania. **Hlasovanie č. 6**

**K bodu č.8:**

Na pracovnom stretnutí, ktoré sa konalo 16.1.2015 poslanci vyjadrili potrebu rozšíriť priestory MŠ v súvislosti s možnosťou poskytnutia dotácie Ministerstva školstva, vedy, výskumu a športu Slovenskejrepubliky na rozšírenie kapacít materských škôl formou prístavby, výstavby a rekonštrukcie priestorov pre potreby materských škôl a vybudovanie zariadení školského stravovania pri týchto materských školách v roku 2015. Poslanci aj na zasadnutí túto iniciatívu potvrdili a požiadali starostu o zaslanie žiadosti. Starosta však podotkol, že úspešnosť je minimálna, nakoľko demografický vývoj nie je priaznivý. Súčasne vyjadril obavu, že v prípade ak obec sa nedodrží merateľné kritéria, môže dôjsť k situácií, že poskytnutú dotáciu bude potrebné vrátiť. Podotkol však, že žiadosť bude v termíne zaslaná na Ministerstvo školstva, vedy, výskumu a športu Slovenskej republiky. **Hlasovanie č.7**

**K bodu č. 9:**

Zmluvu o dielo od spoločnosti W-Control s.r.o. č. 326/15 o dodávke a montáži čerpadla pre ČOV Šemša poslanci dostali elektronickou poštou. O predmetnej zmluve, ako aj o cenovej ponuke na riešenie problému vzduchotechniky na ČOV rokovala aj komisia na ochranu verejného záujmu, sociálnych vecí a financií. Komisia vzala na vedomie predloženú cenovú ponuku na riešenie prevzdušnenia, nakoľko ide o nevyhnutné údržbové práce na ČOV a súhlasila v vypísaním verejnej súťaže. V prípade dodávky a montáže čerpadla na ČOV navrhla zrealizovať užší výber z minimálne troch cenových ponúk. Toto stanovisko prezentoval predseda komisie poslancom na zasadnutí. Starosta odmietol zmluvu o dodávke a montáži čerpadla na ČOV vzhľadom na vysokú ponúknutú cenu. Po diskusii poslanci súhlasili s vypísaním verejnej súťaže na prevzdušňovací systém na ČOV, čím poverili starostu obce. **Hlasovanie č. 8**

**K bodu č.10**

**A**. Starosta navrhol komisii na ochranu verejného záujmu, sociálnych vecí a financií prepracovať cenník prenájmu priestorov OcÚ. Je potrebné zamyslieť sa hlavne nad usporiadaním rodinných osláv, krstín, karov, ktoré trvajú menej ako 12 hod. Aktuálny cenník totiž upravuje prenájom priestorov do 24 hodín, čo je podľa jeho názoru potrebné upraviť. Poslanci uložili komisii do budúceho zasadnutia predložiť návrh nového cenníka. **Hlasovanie č. 9**

**B**. V súvislosti s  prevádzkou obecnej knižnice vyvstal problém s aktuálnou knihovníčkou Simonou Ferkovou, ktorá počas víkendov študuje a časovo nestíha prácu knihovníčky. Na svoje miesto odporučila Simonu Šimkovú. Prevzatie agendy obecnej knižnice by sa uskutočnilo v prítomnosti starostu obce preberacím protokolom. Poslanci navrhli pri odovzdávaní agendy aj prítomnosť inventarizačnej komisie. Simonu Šimkovú menovali poslanci do funkcie knihovníka obecnej knižnice. **Hlasovanie č.10**

**C.** Starosta informoval poslancov o Programe rozvoja vidieka SR 2014-2020 a možnostiach čerpania finančných prostriedkov v aktuálnom programovacom období. Informoval, že časť finančných prostriedkov bude možné čerpať z Programu rozvoja vidieka a časť z osi 4. LEADER – prostredníctvom MAS Rudohorie. Finančné prostriedky budú čerpané z jednotlivých podopatrení – napr. miestnej komunikácie, výstavba amfiteátrov, domov smútku a podobne.

**D.** Občania, ktorí sa zúčastnili na zasadnutí p. Hamrák a p. Kožej upozornili na havarijnú situáciu na ceste k ich domom(ku kolkárni), ktorá vznikla v súvislosti s výkopovými prácami vodovodu v obci. P. Kožej upozornil na prašnosť, hlavne v letných mesiacoch a p. Hamrák na blato, ktoré po sebe zanechali pracovníci realizátora stavby. P. Hamrák navrhol využiť mechanizmy realizátora stavby a frakciu z vysokopecnej trosky, ktorú dodáva U.S.Steel vo zvýhodnených cenách pre obce. Starosta obce hneď v pondelok prisľúbil nápravu, avšak vyzval občanov k zvýšenej tolerantnosti a trpezlivosti pri výkopových prácach.

**K bodu č.11**

Po vyčerpaní programu poďakoval starosta obce prítomným za účasť a riadne zasadnutie OZ ukončil.

**Zapísal/(a):** Vargová Lukáčová

...................................................... ....................................................

 prednosta OcÚ starosta obce

**Overovatelia:**

Cimerman Miroslav, Ing., MBA ........................................

Kövér Martin ........................................

**Závery**

**z riadneho zasadnutia Obecného zastupiteľstva v Šemši dňa 20.02.2015**

**1. Program riadneho zasadnutia**

**Uznesenie č. 1/2015**

Obecné zastupiteľstvo v Šemši:

**schvaľuje**

1.Program riadneho zasadnutia.

Počet všetkých poslancov:7

Počet prítomných poslancov:7

Hlasovali:7 Za:7 Proti:0 Zdržali sa: 0

V Šemši 20.02.2015 Jozef Lukáč – starosta obce

**2. Kontrola plnenia uznesení**

**Uznesenie č. 2/2015**

Obecné zastupiteľstvo v Šemši:

**berie na vedomie**

1.Kontrolu plnenia uznesení

Počet všetkých poslancov:7

Počet prítomných poslancov:7

Hlasovali: 7 Za:6 Proti: 0 Zdržali sa:1

V Šemši 20.02.2015 Jozef Lukáč – starosta obce

**3. Kontrola čerpania rozpočtu za rok 2014**

**Uznesenie č. 3/2015**

Obecné zastupiteľstvo v Šemši:

**schvaľuje**

1. Čerpanie rozpočtu za rok 2014

Počet všetkých poslancov:7

Počet prítomných poslancov: 7

Hlasovali:7 Za: 7 Proti: 0 Zdržali sa: 0

V Šemši 20.02.2015 Jozef Lukáč – starosta obce

**4. Plán hlavných úloh na roky 2014-2018**

 **Uznesenie č. 4/2015**

Obecné zastupiteľstvo v Šemši:

**schvaľuje**

1. Plán hlavných úloh na roky 2014-2018

Počet všetkých poslancov:7

Počet prítomných poslancov: 7

Hlasovali:7 Za: 7 Proti:0 Zdržali sa: 0

V Šemši 20.02.2015 Jozef Lukáč – starosta obce

**5. Žiadosť ZŠ Šemša o poskytnutie finančných prostriedkov pri organizovaní Školy v prírode**

**Uznesenie č. 5/2015**

Obecné zastupiteľstvo v Šemši:

**schvaľuje**

1. Poskytnutie finančných prostriedkov pri organizovaní Školy v prírode pre ZŠ Šemša vo výške 210 €

Počet všetkých poslancov:7

Počet prítomných poslancov: 7

Hlasovali: 7 Za: 7 Proti: 0 Zdržali sa: 0

V Šemši 20.02.2015 Jozef Lukáč – starosta obce

**6. Žiadosť p. Dora o čiastočnú zmenu územného plánu obce**

 **Uznesenie č. 6/2015**

Obecné zastupiteľstvo v Šemši:

**udeľuje**

1. Predbežný súhlas s čiastočnou zmenou územného plánu obce podľa predloženého návrhu

Počet všetkých poslancov:7

Počet prítomných poslancov: 7

Hlasovali: 7 Za: 4 Proti: 0 Zdržali sa: 3

V Šemši 20.02.2015 Jozef Lukáč – starosta obce

**7. Rozšírenie MŠ**

 **Uznesenie č. 7/2015**

Obecné zastupiteľstvo v Šemši:

**schvaľuje**

1. Žiadosť o rozšírenie MŠ

 **poveruje**

1. Starostu obce podaním žiadosti o rozšírenie MŠ

Počet všetkých poslancov:7

Počet prítomných poslancov: 7

Hlasovali: 7 Za: 7 Proti: 0 Zdržali sa: 0

V Šemši 20.02.2015 Jozef Lukáč – starosta obce

**8. W-Control s.r.o.**

 **Uznesenie č. 8/2015**

Obecné zastupiteľstvo v Šemši:

**poveruje**

1. Starostu obce vypísaním verejnej obchodnej súťaže na dodávku a montáž prevzdušňovacieho systému na ČOV Šemša

Počet všetkých poslancov:7

Počet prítomných poslancov: 7

Hlasovali: 7 Za: 7 Proti:0 Zdržali sa: 0

V Šemši 20.02.2015 Jozef Lukáč – starosta obce

**6. Rôzne**

 **Uznesenie č. 9/2015**

Obecné zastupiteľstvo v Šemši:

**ukladá**

1. Komisii ochranu verejného záujmu, sociálnych vecí a financií prípravu návrhu zmien v cenníku na prenájom priestorov OcÚ v termíne do najbližšieho zasadnutia obecného zastupiteľstva.

Počet všetkých poslancov:7

Počet prítomných poslancov:7

Hlasovali:7 Za: 7 Proti: 0 Zdržali sa: 0

V Šemši 20.02.2015 Jozef Lukáč – starosta obce

 **Uznesenie č. 10/2015**

Obecné zastupiteľstvo v Šemši:

**schvaľuje**

1. Do funkcie knihovníčky miestnej knižnice Simona Šimkovú od 1.3.2015

Počet všetkých poslancov:7

Počet prítomných poslancov:7

Hlasovali:7 Za:7 Proti:0 Zdržali sa:0

V Šemši 20.02.2015 Jozef Lukáč – starosta obce